title: 2013/596/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskej nadácie pre odborné vzdelávanie za rozpočtový rok 2011

text:
               16.11.2013

               SK

               Úradný vestník Európskej únie

               L 308/289

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Európskej nadácie pre odborné vzdelávanie za rozpočtový rok 2011
   (2013/596/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej nadácie pre odborné vzdelávanie za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskej nadácie pre odborné vzdelávanie za rozpočtový rok 2011 spolu s odpoveďami nadácie (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1339/2008 zo 16. decembra 2008 o zriadení Európskej nadácie pre odborné vzdelávanie (4), a najmä na jeho článok 17,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0080/2013),

               1.

               udeľuje riaditeľovi Európskej nadácie pre odborné vzdelávanie absolutórium za plnenie rozpočtu nadácie za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej nadácie pre odborné vzdelávanie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 165.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 354, 31.12.2008, s. 82.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej nadácie pre odborné vzdelávanie za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej nadácie pre odborné vzdelávanie za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskej nadácie pre odborné vzdelávanie za rozpočtový rok 2011 spolu s odpoveďami nadácie (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 1339/2008 zo 16. decembra 2008 o zriadení Európskej nadácie pre odborné vzdelávanie (4), a najmä na jeho článok 17,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0080/2013),

                  A.

                  keďže Európska nadácia pre odborné vzdelávanie (ďalej len „nadácia“), ktorá sídli v Turíne, bola zriadená na základe nariadenia Rady (EHS) č. 1360/90 (6);

                  B.

                  keďže Dvor audítorov vyhlásil, že získal primeranú istotu o tom, že ročná účtovná závierka nadácie za rozpočtový rok 2011 je spoľahlivá a že príslušné operácie sú zákonné a správne;

                  C.

                  keďže 10. mája 2012 Európsky parlament udelil riaditeľovi nadácie absolutórium za plnenie rozpočtu nadácie za rozpočtový rok 2010 (7) a vo svojom uznesení, ktoré je súčasťou rozhodnutia o absolutóriu, okrem iného:

                              —

                              vyzval nadáciu a Komisiu, aby informovali orgán udeľujúci absolutórium o skutočnom príspevku poskytnutom nadácii na rozpočtový rok 2010,

                              —

                              naliehal na nadáciu, aby sa zamerala na podávanie správ o nákladovej efektívnosti správnej rade nadácie a kľúčovým zainteresovaným stranám, čo im umožní overovať výkonnosť nadácie,

                              —

                              vyzval nadáciu, aby vykonala zvyšné odporúčania Útvaru pre vnútorný audit vyplývajúce z predošlých auditov,

                              —

                              vyzval nadáciu, aby informovala orgán udeľujúci absolutórium o revízii svojho pôvodného rozpočtu na rok 2010;

                  D.

                  keďže výška viazaných rozpočtových prostriedkov (8) v rozpočte na rok 2011 bola 20 350 000 EUR a výška platieb 19 850 000 EUR;

                  E.

                  keďže celkový príspevok Únie do rozpočtu nadácie na rok 2011 predstavoval 19 850 000 EUR, čo v porovnaní so sumou 19 297 822 EUR v roku 2010 znamená nárast o 2,86 %;

                  F.

                  keďže na konci roka 2011 nadácia zaznamenala kladný výsledok rozpočtového hospodárenia vo výške 117 686,58 EUR,

         Rozpočtové a finančné hospodárenie

                  1.

                  pripomína, že celkový príspevok Únie do rozpočtu agentúry na rok 2011 bol 19 850 000 EUR;

                  2.

                  vyzýva nadáciu a Komisiu, aby informovali orgán udeľujúci absolutórium o skutočnom príspevku poskytnutom nadácii na rozpočtový rok 2011, keďže z ročnej účtovnej závierky nadácie to nie je veľmi jasné;

                  3.

                  pripomína, že nadácia má Komisii vrátiť celkovo 117 686,58 EUR, čo zodpovedá výsledku rozpočtového hospodárenia v roku 2011;

                  4.

                  na základe výročnej správy o činnosti nadácie konštatuje, že sa dosiahla miera plnenia záväzkov 99,69 %, ktorá je podobná miere plnenia v roku 2010, ale vyššia v nominálnom vyjadrení;

                  5.

                  na základe výročnej správy o činnosti konštatuje, že v roku 2011 nadácia raz zmenila a doplnila svoj rozpočet, aby mohla zahrnúť pripísané príjmy (sumu 286 284,28 EUR dostupnú z predchádzajúcich rokov a akumulované úroky vo výške 4 522,81 EUR), ktoré zvyčajne ešte nie sú známe v čase prijímania rozpočtu (v novembri 2010 v prípade rozpočtu na rok 2011);

                  6.

                  berie na vedomie, že podľa informácií nadácie sa jej správa pokladne riadi memorandom o porozumení uzavretým s jej materským generálnym riaditeľstvom pre vzdelávanie a kultúru(GR EAC), v ktorom sú vymedzené jasné kritériá pre vyplácanie dotácií na základe prísnych požiadaviek týkajúcich sa peňažných tokov; okrem toho berie na vedomie, že nadácia plánuje v nadväznosti na návštevu zástupcov Dvora audítorov v novembri 2012 vypracovať a prijať v roku 2013 oficiálnu politiku správy pokladne; vyzýva nadáciu, aby informovala orgán udeľujúci absolutórium o opatreniach prijatých na schválenie oficiálnej politiky správy pokladne zameranej na minimalizáciu a rozloženie finančného rizika a súčasné dosiahnutie primeraných výnosov;

         Presuny a prenosy

                  7.

                  na základe výročnej správy o činnosti konštatuje, že spolu s platbami za operačné záväzky prenesené z roku 2010 nadácia dosiahla mieru plnenia platieb 99,8 %, pokiaľ ide o dostupné platobné rozpočtové prostriedky na rok 2011 vo výške 19 850 000 EUR, v porovnaní s 96,5 % v roku 2010 a 90 % v roku 2009;

                  8.

                  na základe výročnej správy o činnosti konštatuje, že nadácia v roku 2011 znížila počet rozpočtových presunov na 12 v porovnaní s 15 v roku 2010 a 33 v roku 2009; berie na vedomie, že nadácia preniesla 13,1 % sumy zaviazanej v roku 2011 v porovnaní s 12,8 % v roku 2010 a 17 % v roku 2009;

                  9.

                  berie na vedomie, že miera prenesených diferencovaných rozpočtových prostriedkov na operačné činnosti (nesplatené záväzky) je 33 %, zatiaľ čo miera prenesených nediferencovaných administratívnych rozpočtových prostriedkov je 3,9 %;

                  10.

                  konštatuje, že nadácia v nadväznosti na revíziu činností a prideľovania rozpočtových prostriedkov navrhla prerozdelenie rozpočtových prostriedkov s cieľom posilniť operačné činnosti, čo viedlo k presunu viazaných a platobných rozpočtových prostriedkov vo výške 147 340 EUR z hlavy I do hláv II a III;

         Verejné obstarávanie

                  11.

                  konštatuje, že v oblasti verejného obstarávania bolo zrušených deväť postupov verejného obstarávania, pričom bolo podpísaných 38 zmlúv a k 31. decembru 2011 bolo platných 104 zmlúv;

         Priestory

                  12.

                  na základe správy Dvora audítorov konštatuje, že situácia týkajúca sa priestorov nadácie je neuspokojivá a vytvára riziko prerušenia činností nadácie; vyzýva nadáciu, aby pokračovala vo svojom úsilí o nájdenie uspokojivého riešenia a aby informovala orgán udeľujúci absolutórium o opatreniach prijatých na odstránenie tohto nedostatku; konštatuje, že nadácia sa práve nachádza v procese podpisu novej zmluvy s regiónom o poskytovaní služieb, ktorá sa má uzavrieť – po dosiahnutí dohody so zmluvnými stranami – na konci februára 2013;

         Ľudské zdroje

                  13.

                  na základe výročnej správy o činnosti konštatuje, že na konci roka 2011 mala nadácia vo svojom pláne pracovných miest šesť voľných pracovných miest v porovnaní so štyrmi pracovnými miestami na konci roka 2010;

                  14.

                  konštatuje, že súčasný počet zamestnancov nadácie je 125, pričom v roku 2011 bolo prijatých sedem nových zamestnancov a 10 zamestnancov ukončilo pracovný pomer;

                  15.

                  na základe výročnej správy o činnosti berie na vedomie, že počet pracovných miest, ktoré sú k dispozícii na vykonávanie mandátu nadácie, je takýto:

                              —

                              90 dočasných miest,

                              —

                              32 pracovných miest pre zmluvných a miestnych zamestnancov,

                              —

                              dve miesta pre miestnych zamestnancov a

                              —

                              jedno miesto vyslaného národného experta;

         Výkonnosť

                  16.

                  na základe výročnej správy o činnosti konštatuje, že nadácia vytvorila revidovaný zoznam podnikových ukazovateľov výkonnosti s cieľom posilniť relevantnosť a merateľnosť svojich cieľov a poskytnúť údaje o celkovej výkonnosti nadácie v oblasti jej hlavnej činnosti a fungovania;

                  17.

                  ďalej konštatuje, že nadácia vypracovala projekt tzv. panelu, ktorého cieľom je zaistiť poskytovanie kľúčových údajov v reálnom čase, ktoré sú potrebné na každodenné monitorovanie činností, a najmä na účely riadenia a podávania správ;

                  18.

                  berie na vedomie, že nadácia už druhý rok úspešne vykonávala turínsky proces, vďaka ktorému je k dispozícii stručná, zdokumentovaná a komplexná analýza reformy odborného vzdelávania a prípravy v jednotlivých krajinách vrátane identifikácie kľúčových politických trendov, problémov, obmedzení a osvedčených postupov a príležitostí a v rámci ktorého sa zorganizovala konferencia s cieľom prezentovať výsledky analýz vykonaných v roku 2010 a podpísala dohoda o Turínskom vyhlásení, ako aj o iniciatíve Torinet týkajúcej sa budovania kapacít na tvorbu politiky založenej na faktoch;

         Spolupráca s Európskym strediskom pre rozvoj odborného vzdelávania (Cedefop)

                  19.

                  konštatuje, že dohoda o spolupráci medzi nadáciou a Cedefop bola v novembri 2009 obnovená na obdobie rokov 2010 – 2013; berie na vedomie, že nadácia a Cedefop každoročne vypracúvajú v rámci dohody o spolupráci spoločný pracovný program, ktorý je pripojený k pracovnému programu oboch agentúr; víta zámer nadácie venovať v budúcich výročných správach o činnosti viac priestoru informovaniu o plnení tohto spoločného pracovného programu;

                  20.

                  konštatuje, že v roku 2011 nadácia a Cedefop v rámci opatrení nadväzujúcich na Bruggské komuniké o posilnenej európskej spolupráci v oblasti odborného vzdelávania a prípravy ďalej systematizovali svoju spoluprácu s cieľom maximalizovať prínos pre svoje príslušné mandáty, čo vyústilo do organizácie seminárov zameraných na spoločné využívanie znalostí, spolupráce v oblasti rozvoja kvalifikácií a zavádzania spoločných nástrojov Únie, ako aj spolupráce na príprave podávania správ o pokroku kandidátskych krajín za rok 2012;

                  21.

                  vyzýva Komisiu, aby spolu s nadáciou, Európskym strediskom pre rozvoj odborného vzdelávania, Európskou nadáciou pre zlepšovanie životných a pracovných podmienok a Európskou agentúrou pre bezpečnosť a ochranu zdravia pri práci ďalej skúmala synergie, ktoré existujú medzi týmito agentúrami, a aby orgánu udeľujúcemu absolutórium predložila správu o možnej hlbšej integrácii týchto štyroch agentúr; vyzýva tieto agentúry a Komisiu, aby posúdili, či by užšia spolupráca medzi nimi mohla viesť k úsporám z rozsahu a optimalizácii ich výkonu;

         Vnútorný audit

                  22.

                  berie na vedomie, že Útvar pre vnútorný audit vykonal v roku 2011 audit operačných činností a audit súladu v súvislosti s externou a internou komunikáciou v nadácii; osobitne konštatuje, že Útvar pre vnútorný audit vypracoval 14 odporúčaní, z ktorých žiadne nebolo označené ako „s rozhodujúcim významom“ alebo „veľmi dôležité“; okrem toho konštatuje, že 12 odporúčaní bolo označených za „dôležité“ a jedno za „žiaduce“;

                  23.

                  v tejto súvislosti vyzýva nadáciu, aby vykonala odporúčania Útvaru pre vnútorný audit;

                  24.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (9) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 165.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 354, 31.12.2008, s. 82.

         (5)  Ú. v. ES L 357, 31.12.2002, s. 72.

         (6)  Ú. v. ES L 131, 23.5.1990, s. 1.

         (7)  Ú. v. EÚ L 286, 17.10.2012, s. 238.

         (8)  Ročná účtovná závierka za rok 2011, s. 13.

         (9)  Prijaté texty, P7_TA(2013)0134 (pozri stranu 374 tohto úradného vestníka).


title: 2014/680/EÚ, Euratom: Rozhodnutie zástupcov vlád členských štátov z  24. septembra 2014 , ktorým sa vymenúvajú sudcovia Súdneho dvora

text:
               30.9.2014

               SK

               Úradný vestník Európskej únie

               L 284/45

         ROZHODNUTIE ZÁSTUPCOV VLÁD ČLENSKÝCH ŠTÁTOV
   z 24. septembra 2014,
   ktorým sa vymenúvajú sudcovia Súdneho dvora

      (2014/680/EÚ, Euratom)

   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 253 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže:

               (1)

               Funkčné obdobie štrnástich sudcov a štyroch generálnych advokátov Súdneho dvora sa skončí 6. októbra 2015. Je vhodné pristúpiť k novým vymenovaniam sudcov na obdobie od 7. októbra 2015 do 6. októbra 2021.

               (2)

               Pán Koen LENAERTS a pani Rosario SILVOVÁ DE LAPUERTOVÁ boli navrhnutí na opätovné vymenovanie do funkcií sudcov Súdneho dvora.

               (3)

               Výbor zriadený podľa článku 255 Zmluvy o fungovaní Európskej únie poskytol stanovisko k vhodnosti pána Koena LENAERTSA a pani Rosario SILVOVEJ DE LAPUERTOVEJ vykonávať funkcie sudcov Súdneho dvora,

         PRIJALI TOTO ROZHODNUTIE:
   Článok 1
   Za sudcov Súdneho dvora na obdobie od 7. októbra 2015 do 6. októbra 2021 sa vymenúvajú:

               —

               pán Koen LENAERTS

               —

               pani Rosario SILVA DE LAPUERTA.

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 24. septembra 2014

            Predseda

         S. SANNINO


title: Rozhodnutie Rady zo 17. decembra 2003, ktoré sa týka uzavretia Dohody medzi Európskym spoločenstvom a Vládou osobitnej administratívnej oblasti Čínskej ľudovej republiky Hongkongu o opätovnom prijatí osôb s pobytom bez povolenia

text:
Dôležité právne oznámenie

|

32004D0080

Úradný vestník L 017 , 24/01/2004 S. 0023 - 0024

		Rozhodnutie Radyzo 17. decembra 2003,ktoré sa týka uzavretia Dohody medzi Európskym spoločenstvom a Vládou osobitnej administratívnej oblasti Čínskej ľudovej republiky Hongkongu o opätovnom prijatí osôb s pobytom bez povolenia(2004/80/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jeho článok 63 ods. 3 písm. b) v spojitosti s druhou vetou prvého pododseku článku 300 ods. 2 a prvým pododsekom článku 300 ods. 2,so zreteľom na návrh Komisie,so zreteľom na stanovisko Európskeho parlamentu [1],keďže:(1) Komisia v mene Európskeho spoločenstva vyjednala dohodu s Vládou osobitnej administratívnej oblasti Čínskej ľudovej republiky Hongkongu o opätovnom prijatí osôb s pobytom bez povolenia.(2) Táto dohoda bola podpísaná v mene Európskeho spoločenstva 27. novembra 2002 s výhradou jej možného neskoršieho uzavretia v súlade s rozhodnutím Rady z 23. septembra 2002.(3) Táto dohoda by sa mala schváliť.(4) Táto dohoda zavádza spoločný výbor, ktorý môže vykonávať rozhodnutia s právnym účinkom; je preto nevyhnutné určiť, kto zastupuje spoločenstvo v rámci tohto výboru, a ustanoviť postup na stanovenie, ako sa prijíma stanovisko spoločenstva.(5) V súlade s článkom 3 protokolu o stanovisku Spojeného kráľovstva a Írska, pripojenom k Zmluve o Európskej únii a k Zmluve o založení Európskeho spoločenstva, tieto členské štáty oznámili svoje prianie podieľať sa na prijatí a uplatňovaní tohto rozhodnutia.(6) V súlade s článkami 1 a 2 protokolu o stanovisku Dánska, pripojenom k Zmluve o Európskej únii a k Zmluve o založení Európskeho spoločenstva, sa Dánsko nepodieľa na prijatí tohto rozhodnutia, a preto nie je ním viazané ani nepodlieha jeho uplatňovaniu,ROZHODLA SA TAKTO:Článok 1Dohoda medzi Európskym spoločenstvom s Vládou osobitnej administratívnej oblasti Čínskej ľudovej republiky Hongkongu o opätovnom prijatí osôb s pobytom bez povolenia sa týmto schvaľuje v mene Európskeho spoločenstva.Znenie dohody sa pripája k tomuto rozhodnutiu.Článok 2Predseda Rady vydá oznámenie ustanovené v článku 20 ods. 2 dohody [2].Článok 3Komisia, ktorej pomáhajú odborníci z členských štátov, zastupuje Európske spoločenstvo v expertnom výbore ustanovenom článkom 17 dohody.Článok 4Stanovisko Európskeho spoločenstva v rámci expertného výboru s ohľadom na prijatie jeho rokovacieho poriadku, ako sa to vyžaduje podľa článku 17 ods. 5 dohody, sa prijme Komisiou po konzultácii s osobitným výborom vymenovaným Radou.Pri všetkých ostatných rozhodnutiach expertného výboru sa stanovisko Európskej komisie prijíma Radou, konajúc kvalifikovanou väčšinou na návrh Komisie.Článok 5Toto rozhodnutie sa uverejní v Úradnom vestníku Európskej únie.Článok 6Toto rozhodnutie je adresované členským štátom v súlade so Zmluvou o založení Európskeho spoločenstva.V Bruseli 17. decembra 2003Za RadupredsedaG. Alemanno[1] Stanovisko doručené 19. septembra 2002 (ešte nezverejnené v úradnom vestníku).[2] Dátum nadobudnutia účinnosti dohody sa uverejní v Úradnom vestníku Európskej únie Generálnym sekretariátom Rady.--------------------------------------------------


title: Rozhodnutie Komisie z 28. júla 1981 o zozname prevádzkarní v Brazílskej federatívnej republike schválených na účely dovozu čerstvého hovädzieho a teľacieho mäsa domácich nepárnokopytníkov do spoločenstva

text:
Dôležité právne oznámenie

|

31981D0713

Úradný vestník L 257 , 10/09/1981 S. 0028 - 0031 Fínske špeciálne vydanie: Kapitola 3 Zväzok 13 S. 0229  Španielske špeciálne vydanie: Kapitola 03 Zväzok 23 S. 0066  Švédske špeciálne vydanie: Kapitola 3 Zväzok 13 S. 0229  Portugalské špeciálne vydanie Kapitola 03 Zväzok 23 S. 0066

		Rozhodnutie Komisiez 28. júla 1981o zozname prevádzkarní v Brazílskej federatívnej republike schválených na účely dovozu čerstvého hovädzieho a teľacieho mäsa domácich nepárnokopytníkov do spoločenstva(81/713/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 72/462/EHS z 12. decembra 1972 o problémoch zdravotnej a veterinárnej prehliadky pri dovoze hovädzieho dobytka, ošípaných a čerstvého mäsa z tretích krajín [1], najmä na jej článok 4 ods. 1 a článok 18 ods. 1 písmená a) a b);keďže prevádzkarne v nečlenských krajinách sa nemôžu schváliť na vývoz čerstvého mäsa do spoločenstva, pokiaľ nespĺňajú všeobecné a osobitné podmienky ustanovené v smernici 72/462/EHS;keďže Brazílska federatívna republika poslala v súlade s článkom 4 odsek 3 smernice 72/462/EHS zoznam prevádzkarní schválených na vývoz do spoločenstva;keďže kontroly na mieste vykonané spoločenstvom ukázali, že hygienické pomery mnohých z týchto prevádzkarní sú primerané a z tohto dôvodu sa môžu zapísať do zoznamu prevádzkarní, vyhotoveného podľa článku 4 odsek 1 uvedenej smernice, z ktorých je povolený dovoz čerstvého mäsa;keďže prípad iných prevádzkarní, ktoré navrhne Brazília, sa musí znovu prešetriť na základe dodatočných informácií týkajúcich sa ich hygienických štandardov a ich schopnosti rýchlo sa prispôsobiť legislatíve spoločenstva;keďže zatiaľ a na zabránenie náhlemu prerušeniu existujúcich obchodných tokov sa môžu tieto prevádzkarne dočasne schváliť, aby pokračovali vo vývoze čerstvého mäsa do tých členských štátov, ktoré sú pripravené na jeho prijatie;keďže z tohto dôvodu bude potrebné znovu preskúmať a v prípade potreby zmeniť toto rozhodnutie vzhľadom na prijaté opatrenia a zlepšenia;keďže by sa malo pripomenúť, že dovozy čerstvého mäsa podliehajú aj inej veterinárnej legislatíve spoločenstva, najmä čo sa týka požiadaviek na ochranu zdravia vrátane osobitných ustanovení pre Dánsko, Írsko a Spojené kráľovstvo;keďže podmienky dovozu čerstvého mäsa z prevádzkarní, ktoré sa nachádzajú na zozname pripojenom k tomuto rozhodnutiu, stále podliehajú aj inde uvedeným ustanoveniam a všeobecným ustanoveniam zmluvy; keďže najmä dovoz z nečlenských krajín a opätovný vývoz určitých kategórií mäsa do iných členských štátov, ak mäso vážiace menej ako 3 kilogramy alebo mäso obsahujúce rezíduá určitých látok, na ktoré sa zatiaľ nevzťahujú zosúladené pravidlá spoločenstva, naďalej podliehajú legislatíve na ochranu zdravia dovážajúceho štátu;keďže opatrenia tohto rozhodnutia sú v súlade so stanoviskom Stáleho veterinárneho výboru,PRIJALA TOTO ROZHODNUTIE:Článok 11. Týmto sa schvaľujú prevádzkarne v Brazílskej federatívnej republike uvedené v prílohe na účely dovozu čerstvého hovädzieho a teľacieho mäsa a mäsa z domácich nepárnokopytníkov do spoločenstva.2. Dovozy z týchto prevádzkarní stále podliehajú aj inde uvedeným veterinárnym ustanoveniam spoločenstva a najmä tým, ktoré sa týkajú požiadaviek na ochranu zdravia.Článok 21. Členské štáty zakážu dovozy tých kategórií čerstvého mäsa, ktoré sú uvedené v článku 1 odsek 1 pochádzajúcich z iných prevádzkarní, ako sú uvedené v prílohe.2. Tento zákaz sa však do 1. mája 1982 nebude uplatňovať na prevádzkarne, ktoré sa síce nenachádzajú na zozname v prílohe, ale boli od 1. júla 1981 úradne schválené a navrhnuté brazílskymi úradmi podľa článku 4 odsek 3 smernice 72/462/EHS, pokiaľ sa pred 1. májom 1982 neprijme opačné rozhodnutie v súlade s článkom 4 odsek 1 horeuvedenej smernice.Komisia odovzdá členským štátom zoznam týchto prevádzkarní.Článok 3Toto rozhodnutie nadobúda účinnosť 1. októbra 1981.Článok 4Toto rozhodnutie sa preskúma a v prípade potreby sa do 1. marca 1982 zmení a doplní.Článok 5Toto rozhodnutie je adresované členským štátom.V Bruseli 28. júla 1981Za KomisiuGaston Thornpredseda[1] Ú. v. ES L 302, 31.12.1972, s. 28.--------------------------------------------------PRÍLOHAZOZNAM PREVÁDZKARNÍI. HOVÄDZIE MÄSOA. Bitúnky a rozrábkarneČ. prevádzkarne | Adresa |0005 | Cooperativa Rural Serrana Ltda, Tupanciretã, Rio Grande do Sul |0226 | Frigorifico Bordon SA, Bagé, Rio Grande do Sul |0385 | Frigorifico Mouran SA, Andradina, São Paulo |0458 | Frigorifico União S. A., Presidente Epitãcio, São Paulo |0834 | Frigorifico Kaiowa SA, Presidente Venceslau, São Paulo |0906 | Frigorifico T. Maia SA, Governador Valadares, Minas Gerais |1602 | Bon Beef Indústria e Comércio de Carnes SA, Vinhedo, São Paulo |1651 | Frigorifico Extremo Sul SA, Pelotas, Rio Grande do Sul |1926 | Frigorifico Anselmi SA, Indústria de Carnes, Derivados e Conservas, Pelotas, Rio Grande do Sul |B. BitúnkyČ. prevádzkarne | Adresa |0076 | SA Frigorífico Anglo — Barretos, São Paulo |C. RozrábkarneČ. prevádzkarne | Adresa |0001 | Cia de Alimentos do Brasil S. A. (COMABRA), Osasco, São Paulo |II. KONSKÉ MÄSOBitúnky a rozrábkarneČ. prevádzkarne | Adresa |0003 | Frigorifico Yukijirushi do Paraná SA, Curitiba, Paraná |0924 | Matadouro e Frigorifico Industrial SA (MAFISA), Belo Jardim, Pernambuco |III. CHLADIARENSKÉ SKLADYČ. prevádzkarne | Adresa |0072 | Cefri Centrais de Estocagem Frigorificada Ltda, Mairinque, São Paulo |0078 | Interfrio SA Comercial e Industrial, Pelotas, Rio Grande do Sul |0535 | Matadouro e Frigorifico Industrial SA (MAFISA), Recife, Pernambuco |0933 | Companhia Brasileira de Armazenamento (CIBRAZEM), Rio de Janeiro |0966 | C. Sola, Comércio e Exportação SA, Três Rios, Rio de Janeiro |1075 | Frigorifico de Cotia SA, São Paulo |1127 | Companhia Brasileira de Armazenamento (CIBRAZEM), Curitiba, Paraná |1599 | Martini Meat, Comércio, Importação e Exportação de Carnes, Paranaguá, Paraná |1945 | Departamento Estadual de Portos Riós e Canais, Rio Grande do Sul |1958 | Avante S. A. Produtos Alimenticios, Santos, São Paulo |2176 | Frimorite Frigorífico Ltda, São Gonçalo, Rio de Janeiro |--------------------------------------------------


title: Rozhodnutie Rady z 29. septembra 2000 o zložení a stanovách výboru pre hospodársku politiku

text:
Dôležité právne oznámenie

|

32000D0604

Úradný vestník L 257 , 11/10/2000 S. 0028 - 0031

		Rozhodnutie Radyz 29. septembra 2000o zložení a stanovách výboru pre hospodársku politiku(2000/604/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 209,so zreteľom na stanovisko Komisie,keďže:(1) Výbor pre hospodársku politiku (ďalej len "výbor") bol zriadený rozhodnutím Rady 74/122/ES [1];(2) výbor vykonával všetky funkcie, ktoré boli dovtedy pridelené výboru pre krátkodobú hospodársku politiku zriadenému rozhodnutím Rady z 9. marca 1960 o koordinácii konjukturálnych politík členských štátov [2], Výbor pre rozpočtovú politiku zriadený rozhodnutím Rady z 8. marca 1964 o spolupráci príslušných ústredných orgánov štátnej správy členských štátov v oblasti rozpočtovej politiky [3] a Výbor pre strednodobú hospodársku politiku zriadený rozhodnutím Rady z 15. apríla 1964 o zriadení Výboru pre strednodobú hospodársku politiku [4];(3) tento výbor je zriadený na základe článku 272 zmluvy;(4) stanovy výboru by mali odrážať nové inštitucionálne prostredie vytvorené vstupom do tretej etapy hospodárskej a menovej únie; zdá sa vhodné zachovať základnú štruktúru výboru, pričom sa vykonajú potrebné úpravy na zlepšenie jeho fungovania a presnejšie definovanie jeho úloh;(5) úlohou zverenou tomuto výboru nie je dotknuté právo Komisie na vydávanie odporúčaní alebo zaujatie stanovísk k záležitostiam, ktoré rieši zmluva;(6) zavedenie eura posilňuje potrebu úzkej koordinácie hospodárskych politík a trvalej konvergencie hospodárskej výkonnosti členských štátov; podľa rezolúcie Európskej rady z 13. decembra 1998 o koordinácii hospodárskej politiky v 3. etape hospodárskej a menovej únie [5] zvýšená koordinácia hospodárskej politiky by mala zahŕňať podrobnejšie sledovanie makroekonomického vývoja v členských štátoch a štrukturálnych politík členských štátov v oblasti trhu práce, tovarov a služieb, ako aj trendov nákladov a cien, najmä pokiaľ majú vplyv na zmeny dosiahnutia trvalého neinflačného rastu a vytvárania pracovných príležitostí;(7) všeobecné usmernenia hospodárskej politiky a postupy mnohostranného sledovania, ako je stanovené v článku 99 zmluvy, sú podstatou koordinácie hospodárskej politiky; bez toho, aby boli dotknuté úlohy hospodárskeho a finančného výboru, výbor by mal poskytovať pomoc pri zostavovaní všeobecných usmernení a mal by prispievať k postupu mnohostranného sledovania oblastí uvedených v tomto rozhodnutí;(8) Európska Rada na svojom zasadnutí v Cardiffe 16. júna 1998 uvítala rozhodnutie Rady Ecofin-u a ministrov zasadajúcich na tejto Rade 1. mája 1998 [6] stanoviť prehľadný postup na sledovanie pokroku hospodárskej reformy plne rešpektujúci zásadu subsidiarity;(9) rezolúcia Európskej rady z 3. a 4. júna 1999 zaviedla proces makroekonomického dialógu na úrovni spoločenstva. Tento makroekonomický dialóg je zameraný na zlepšenie vzájomného pôsobenia medzi vývojom miezd a makroekonomickými politikami. Európska Rada dospela k záveru, že by sa mal uskutočňovať makroekonomický dialóg na odbornej úrovni v pracovnej skupine zriadenej v rámci výboru a v spolupráci s výborom pre zamestnanosť a trh práce, za účasti zástupcov obidvoch výborov (vrátane Európskej centrálnej banky) Komisie a makroekonomickej skupiny pre sociálny dialóg. Výbor by mal organizovať najmä účasť zástupcov vlád na dialógu na tejto úrovni;(10) rezolúcia Európskej rady zo 16. júna 1997 o raste a zamestnanosti [7] vyzývala ku zvýšenej koordinácii hospodárskych politík na doplnenie postupu, ako je navrhovaný v novom článku o zamestnanosti v zmluve a požadovala, aby výbor pre zamestnanosť úzko spolupracoval s výborom;(11) zmluva stanovuje zriadenie hospodárskeho a finančného výboru. Úlohy hospodárskeho a finančného výboru sú stanovené v článku 114 ods. 2 zmluvy. Stanovy hospodárskeho a sociálneho výboru boli prijaté rozhodnutím Rady z 31. decembra 1998 [8]. Výbor by mal pracovať v úzkej spolupráci s hospodárskym a finančným výborom, keď pomáha Rade;(12) zmluva vyžaduje zriadenie výboru pre zamestnanosť. Požaduje sa tiež úzka spolupráca s týmto výborom;(13) opisom úloh výboru nemajú byť dotknuté akékoľvek prípadné budúce sekundárne právne predpisy o postupe mnohostranného sledovania, ako je ustanovené v článku 99 ods. 5 zmluvy;(14) členské štáty, Komisia a Európska centrálna banka by mali byť primerané zastúpené vo výbore. Každý z nich by mal menovať štyroch členov;(15) členovia výboru by mali byť osobne menovaní do svojej funkcie a pri vykonávaní svojich povinností by sa mali riadiť všeobecnými záujmami spoločenstva;(16) predseda výboru by mal byť zvolený na obdobie dvoch rokov. Spravidla toto funkčné obdobie by nemalo byť obnoviteľné. Malo by byť možné predĺženie tohto funkčného obdobia, ak nie je žiaden uchádzač o predsedníctvo;(17) členstvom úradníkov z Európskej centrálnej banky vo výbore nie je dotknutý článok 108 Zmluvy,ROZHODLA TAKTO:Článok 1Týmto sa prijímajú stanovy výboru pre hospodársku politiku uvedeného v článku 272 zmluvy ("výbor")Text stanov je uvedený v prílohe k tomuto rozhodnutiu.Článok 2Týmto sa zrušuje rozhodnutie 74/122/EHS.Článok 3Toto rozhodnutie nadobúda účinnosť deň po jeho uverejnení.V Bruseli, 29. septembra 2000Za RadupredsedaL. Fabius[1] Ú. v. ES L 63, 5.3.1974, s. 21.[2] Ú. v. ES 31, 9.5.1960, s. 764/60.[3] Ú. v. ES 77, 21.5.1964, s. 1205/64.[4] Ú. v. ES 64, 22.4.1964, s. 1031/64.[5] Ú. v. ES C 35, 2.2.1998, s. 1.[6] Ú. v. ES L 139, 11.5.1998, s. 28.[7] Ú. v. ES C 236, 8.2.1998, s. 3.[8] Ú. v. ES L 5, 9.1.1999, s. 71.--------------------------------------------------PRÍLOHAStanovy výboru pre hospodársku politikuČASŤ IÚLOHY VÝBORUČlánok 11. Bez toho, aby boli dotknuté články 114 a 207 zmluvy, výbor pre hospodársku politiku (ďalej len "výbor") sa podieľa na príprave Rady koordináciou hospodárskych politík členských štátov a spoločenstva a poskytuje radu Komisii a Rade.2. Výbor prispieva k príprave práce Rady poskytovaním hospodárskych analýz, stanovísk k metodológiám a formulácií návrhov odporúčaní, najmä pokiaľ ide o štrukturálne politiky na zlepšenie potenciálu rastu a zamestnanosti v spoločenstve. V tejto súvislosti sa zameriava najmä na:- fungovanie trhu s tovarom, kapitálom, službami a trhu práce, vrátane vývoja miezd, produktivity, zamestnanosti a hospodárskej súťaže,- úlohu a výkonnosť verejného sektora a dlhodobú udržateľnosť verejných financií,- dôsledky pre celé hospodárstvo osobitných politík, ako sú tie, ktoré sa týkajú životného prostredia, výskumu a vývoja a sociálnej súdržnosti.3. V oblastiach, ktoré sú uvedené vyššie, výbor bez toho, aby boli dotknuté články 114 a 207 zmluvy, poskytuje pomoc pri práci Rady, najmä pri formulácii všeobecných pokynov pre hospodársku politiku a podieľa sa na postupe mnohostranného sledovania podľa článku 99 ods. 3 zmluvy. V tejto súvislosti výbor pravidelne vypracúva posudky krajín najmä pokiaľ ide o štrukturálne reformy v členských štátoch.4. Bez toho, aby boli dotknuté články 130 a 207 zmluvy, výbor sa podieľa na práci Rady na základe článku o zamestnanosti zmluvy.5. Výbor poskytuje podporu Hospodárskemu a finančnému výboru, najmä pri sledovaní krátkodobého a strednodobého makroekonomického vývoja v členských štátoch a spoločenstve poskytovaním analýzy a stanovísk hlavne k metodologickým otázkam týkajúcim sa vzájomného pôsobenia medzi štrukturálnymi a makroekonomickými politikami a k vývoju miezd v členských štátoch a spoločenstve.6. Výbor zabezpečí rámec na uskutočnenie makroekonomického dialógu na odbornej úrovni, ktorý zahŕňa zástupcov výboru (vrátane Európskej centrálnej banky) a hospodárskeho a finančného výboru, výboru pre zamestnanosť, Komisie a sociálnych partnerov.7. Výbor konzultuje s Komisiou o maximálnej miere zvýšenia nepovinných výdavkov z celkového rozpočtu Európskej únie, ako je ustanovené v článku 272 zmluvy.Článok 2Výbor vyjadrí svoje stanoviská na žiadosť Rady, Komisie alebo hospodárskeho a finančného výboru.Článok 3Pri plnení svojich úloh výbor pracuje v úzkej spolupráci s hospodárskym a finančným výborom pri podávaní správ Rade. V rámci zúčastňovania sa na príprave všeobecných pokynov pre hospodársku politiku výbor podáva správu hospodárskemu a sociálnemu výboru. Svoju prácu koordinuje s výborom pre zamestnanosť a inými výbormi a pracovnými skupinami pripravujúcimi prácu Rady v oblastiach, ktoré spadajú do pôsobnosti týchto výborov a pracovných skupín.ČASŤ IIZLOŽENIEČlánok 41. Členské štáty, Komisia a Európska centrálna banka menujú každý štyroch členov.2. Členovia Výboru sú vybraní spomedzi najvyšších úradníkov, ktorí majú vysokú kvalifikáciu v oblasti tvorby hospodárskej a štrukturálnej politiky.Článok 5Členovia Výboru pri výkone svojich povinností sledujú všeobecné záujmy spoločenstva.ČASŤ IIIPREDSEDA A SEKRETARIÁTČlánok 61. Výbor zvolí spomedzi svojich členov, väčšinou hlasov svojich členov, predsedu a maximálne troch podpredsedov na obdobie dvoch rokov. Spravidla toto dvojročné funkčné obdobie nie je obnoviteľné.2. Predseda prenesie svoje hlasovacie právo na iného člena svojej delegácie.Článok 7V prípade, ak si predseda nemôže plniť svoje povinnosti, je nahradený jedným z podpredsedov výboru.Článok 81. Výboru pomáha sekretariát pod vedením tajomníka. Tajomníka a zamestnancov potrebných pre sekretariát poskytne Komisia. Tajomník je menovaný Komisiou po konzultácii s výborom. Tajomník a jeho zamestnanci pri výkone svojich povinností pre výbor konajú podľa pokynov výboru.2. Výdavky výboru sa zahrnú do návrhu rozpočtu Komisie.ČASŤ IVROKOVANIAČlánok 9Stanoviská alebo správy sa prijímajú väčšinou hlasov členov, ak sa požaduje hlasovanie. Každý člen výboru má jeden hlas. Avšak, ak sa poskytuje Rada alebo stanovisko, pre ktoré môže následne Rada prijať rozhodnutie, členovia z centrálnych bánk a Komisie sa môžu plne zúčastňovať na diskusii, ale nezúčastňujú sa na hlasovaní. Výbor podáva tiež správu o menšinových alebo odlišných názoroch vyjadrených v priebehu diskusie.Článok 10Na zasadnutiach výboru môžu spravidla hovoriť iba členovia. Za výnimočných okolností predseda môžu schváliť alternatívne úpravy.Článok 11Výbor môže poveriť preštudovaním konkrétnych otázok podvýbory alebo pracovné skupiny. Predpokladá sa, že predsedníctvo takýchto skupín vykonáva člen výboru, ktorý je menovaný výborom.Článok 12Výbor, podvýbory alebo pracovné skupiny si môžu prizvať na pomoc odborníkov.Článok 13Výbor zvoláva predseda na základe vlastnej iniciatívy alebo na žiadosť Rady, Komisie alebo minimálne piatich členov.Článok 141. Výbor zastupuje spravidla predseda; predseda môže byť oprávnený výborom najmä na podávanie správ o diskusiách a vyjadrenie ústnych pripomienok k stanoviskám a správam, ktoré boli vypracované výborom.2. Predseda výboru je zodpovedný za udržiavanie vzťahov výboru s Európskym parlamentom, ktorý je v prípade potreby informovaný o práci výboru.Článok 151. Rokovania výboru sú neverejné, ak sa nerozhodlo inak. Rovnaké pravidlo sa uplatňuje na rokovania podvýborov alebo pracovných skupín.2. Správy alebo stanoviská pripravené výborom sú verejne prístupné po ich odovzdaní príjemcovi, pokiaľ neexistujú osobitné dôvody na ich zachovanie v tajnosti.Článok 16Výbor prijme svoj rokovací poriadok.--------------------------------------------------


title: Rozhodnutie Európskeho parlamentu (EÚ) 2015/1680 z 29. apríla 2015 o účtovnej závierke Európskej agentúry pre bezpečnosť a ochranu zdravia pri práci za rozpočtový rok 2013

text:
               30.9.2015

               SK

               Úradný vestník Európskej únie

               L 255/323

      ROZHODNUTIE EURÓPSKEHO PARLAMENTU (EÚ) 2015/1680
      z 29. apríla 2015
      o účtovnej závierke Európskej agentúry pre bezpečnosť a ochranu zdravia pri práci za rozpočtový rok 2013
      EURÓPSKY PARLAMENT,

                  —

                  so zreteľom na konečnú účtovnú závierku Európskej agentúry pre bezpečnosť a ochranu zdravia pri práci za rozpočtový rok 2013,

                  —

                  so zreteľom na správu Dvora audítorov o overení konečnej ročnej účtovnej závierky Európskej agentúry pre bezpečnosť a ochranu zdravia pri práci za rozpočtový rok 2013 spolu s odpoveďami agentúry (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória agentúre za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Rady (ES) č. 2062/94 z 18. júla 1994, ktorým sa zriaďuje Európska agentúra pre bezpečnosť a ochranu zdravia pri práci (5), a najmä na jeho článok 14,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A8-0076/2015),

         1.

            berie na vedomie, že konečná ročná účtovná závierka Európskej agentúry pre bezpečnosť a ochranu zdravia pri práci sa nachádza v prílohe k správe Dvora audítorov;

         2.

            schvaľuje účtovnú závierku Európskej agentúry pre bezpečnosť a ochranu zdravia pri práci za rozpočtový rok 2013;

         3.

            poveruje svojho predsedu, aby postúpil toto rozhodnutie riaditeľovi Európskej agentúry pre bezpečnosť a ochranu zdravia pri práci, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 340.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. ES L 216, 20.8.1994, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: Rozhodnutie Európskeho parlamentu a Rady (EÚ) 2015/471 z  11. marca 2015 o mobilizácii Európskeho fondu na prispôsobenie sa globalizácii (žiadosť EGF/2014/011 BE/Caterpillar, Belgicko)

text:
               20.3.2015

               SK

               Úradný vestník Európskej únie

               L 76/58

         ROZHODNUTIE EURÓPSKEHO PARLAMENTU A RADY (EÚ) 2015/471
   z 11. marca 2015
   o mobilizácii Európskeho fondu na prispôsobenie sa globalizácii (žiadosť EGF/2014/011 BE/Caterpillar, Belgicko)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu veľkých štrukturálnych zmien v usporiadaní svetového obchodu v dôsledku globalizácie, pokračovania celosvetovej finančnej a hospodárskej krízy, ktorou sa zaoberá nariadenie (ES) č. 546/2009 (3), alebo novej celosvetovej finančnej a hospodárskej krízy, a pomôcť im pri ich opätovnom začleňovaní do trhu práce.

               (2)

               Článok 12 nariadenia Rady (EÚ, Euratom) č. 1311/2013 (4) umožňuje mobilizáciu EGF v rámci maximálnej ročnej sumy vo výške 150 miliónov EUR (v cenách z roku 2011).

               (3)

               Belgicko podalo 22. júla 2014 žiadosť o mobilizáciu EGF v súvislosti s prepúšťaním v spoločnosti Caterpillar Belgium S. A. v Belgicku a doplnilo ju o dodatočné informácie, ako sa uvádza v článku 8 ods. 3 nariadenia (EÚ) č. 1309/2013. Táto žiadosť spĺňa požiadavky na určenie finančného príspevku z EGF podľa článku 13 nariadenia (EÚ) č. 1309/2013.

               (4)

               V súvislosti so žiadosťou Belgicka by sa preto mal mobilizovať EGF s cieľom poskytnúť finančný príspevok vo výške 1 222 854 EUR,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2015 sa mobilizuje Európsky fond na prispôsobenie sa globalizácii s cieľom poskytnúť prostriedky vo výške 1 222 854 EUR vo viazaných a platobných rozpočtových prostriedkoch.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu, 11. marca 2015

            Za Európsky parlament

            predseda

         M. SCHULZ

            Za Radu

            predsedníčka

         Z. KALNIŅA-LUKAŠEVICA

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Európskeho parlamentu a Rady (ES) č. 546/2009 z 18. júna 2009, ktorým sa mení nariadenie (ES) č. 1927/2006, ktorým sa zriaďuje Európsky fond na prispôsobenie sa globalizácii (Ú. v. EÚ L 167, 29.6.2009, s. 26).

      (4)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: Rozhodnutie Rady (SZBP) 2015/739 zo 7. mája 2015, ktorým sa mení rozhodnutie 2013/798/SZBP o reštriktívnych opatreniach voči Stredoafrickej republike

text:
               8.5.2015

               SK

               Úradný vestník Európskej únie

               L 117/49

         ROZHODNUTIE RADY (SZBP) 2015/739
   zo 7. mája 2015,
   ktorým sa mení rozhodnutie 2013/798/SZBP o reštriktívnych opatreniach voči Stredoafrickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 23. decembra 2013 prijala rozhodnutie 2013/798/SZBP (1) po prijatí rezolúcie Bezpečnostnej rady Organizácie Spojených národov (BR OSN) 2127 (2013).

               (2)

               Bezpečnostná rada Organizácie Spojených národov prijala 22. januára 2015 rezolúciu 2196 (2015).

               (3)

               BR OSN 2196 (2015) sa ustanovujú určité zmeny kritérií pre obmedzenia vstupu a zmrazenie finančných prostriedkov a hospodárskych zdrojov osôb alebo subjektov, ktoré označil výbor zriadený podľa bodu 57 rezolúcie BR OSN 2127 (2013).

               (4)

               Na vykonanie určitých zmien je potrebná ďalšia činnosť Únie.

               (5)

               Rozhodnutie 2013/798/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2013/798/SZBP sa mení takto:

               1)

               Vkladá sa tento článok:
               „Článok 1a
               Ak členské štáty zistia položky, ktorých dodávky, predaj, transfer alebo vývoz je podľa článku 1 zakázaný, zaistia ich, zaregistrujú a zneškodnia (napríklad zničením, znefunkčnením, uskladnením alebo prevodom do iného štátu, ako je štát pôvodu alebo štát určenia z hľadiska použitia).“

               2)

               V článku 2 ods. 1 sa písmeno a) nahrádza takto:

                           „a)

                           predaj, dodávky, transfer alebo vývoz zbraní a súvisiaceho materiálu a poskytovanie súvisiacej technickej pomoci alebo financovania a finančnej pomoci, ktoré sú určené výhradne na podporu viacrozmernej integrovanej stabilizačnej misie Organizácie Spojených národov v Stredoafrickej republike (MINUSCA), osobitnej regionálnej jednotky Africkej únie (AU-RTF), ako aj misií Únie a francúzskych síl nasadených v Stredoafrickej republike, alebo na použitie týmito subjektmi;“

               3)

               V článku 2a sa odsek 1 nahrádza takto:
               „1.   Členské štáty prijmú potrebné opatrenia na zabránenie vstupu na svoje územia, ako aj tranzitu cez ne, všetkým osobám označeným výborom zriadeným podľa bodu 57 rezolúcie BR OSN č. 2127 (2013) (ďalej len ‚výbor‘) za také, ktoré sa zúčastňujú na činnostiach ohrozujúcich mier, stabilitu alebo bezpečnosť Stredoafrickej republiky alebo im poskytujú podporu, vrátane činností, ktoré ohrozujú alebo porušujú prechodné dohody alebo ktoré ohrozujú alebo hatia proces politickej transformácie vrátane transformácie smerujúcej k slobodným a spravodlivým demokratickým voľbám, alebo ktoré podporujú prejavy násilia, vrátane osôb, ktoré:

                           a)

                           porušujú zbrojné embargo stanovené v bode 54 rezolúcie BR OSN č. 2127 (2013) a v článku 1 tohto rozhodnutia alebo ktoré priamo alebo nepriamo dodávali, predávali alebo zabezpečovali transfer ozbrojeným skupinám alebo zločineckým sieťam v Stredoafrickej republike, alebo boli príjemcami zbraní alebo akéhokoľvek súvisiaceho materiálu alebo akékoľvek technického poradenstva, výcviku alebo pomoci vrátane financovania a finančnej pomoci v súvislosti s násilnými činnosťami ozbrojených skupín alebo zločineckých sietí v Stredoafrickej republike;

                           b)

                           sú zapojené do plánovania, riadenia alebo páchania činov, ktoré porušujú medzinárodné právo v oblasti ľudských práv alebo medzinárodné humanitárne právo alebo ktoré predstavujú zneužívanie alebo porušovanie ľudských práv v Stredoafrickej republike vrátane činov zahŕňajúcich sexuálne násilie, činov namierených voči civilistom, etnicky alebo nábožensky motivovaných útokov, útokov na školy a nemocnice, ako aj únosov a násilného presídľovania;

                           c)

                           verbujú alebo využívajú deti v ozbrojenom konflikte v Stredoafrickej republike v rozpore s uplatniteľným medzinárodným právom;

                           d)

                           poskytujú podporu ozbrojeným skupinám alebo zločineckým sieťam prostredníctvom nezákonného využívania prírodných zdrojov vrátane diamantov, zlata, voľne žijúcich zvierat a produktov z nich alebo obchodovania s nimi v Stredoafrickej republike alebo zo Stredoafrickej republiky;

                           e)

                           bránia dodávkam humanitárnej pomoci Stredoafrickej republike, prístupu k nim alebo ich distribúcii v Stredoafrickej republike;

                           f)

                           sú zapojené do plánovania, riadenia, finančnej podpory, alebo vykonávania útokov voči prítomným misiám Organizácie Spojených národov alebo silám medzinárodnej bezpečnosti vrátane misie MINUSCA, misií Únie a francúzskych operácií, ktoré ich podporujú;

                           g)

                           sú vedúcimi predstaviteľmi subjektu označeného výborom alebo poskytujú podporu osobe alebo subjektu označených výborom, alebo konajú v prospech, v mene alebo podľa pokynov osoby alebo subjektu označených výborom, alebo subjektu, ktorý je vo vlastníctve alebo pod kontrolou osoby alebo subjektu označených výborom,

                     ako sa uvádza v prílohe k tomuto rozhodnutiu.“

               4)

               Článok 2b ods. 1 sa nahrádza takto:
               „1.   Všetky finančné prostriedky a hospodárske zdroje vlastnené alebo priamo či nepriamo kontrolované osobami alebo subjektmi označenými výborom za také, ktoré sa zúčastňujú na činnostiach ohrozujúcich mier, stabilitu alebo bezpečnosť Stredoafrickej republiky alebo im poskytujú podporu, vrátane činností, ktoré ohrozujú alebo porušujú prechodné dohody alebo ktoré ohrozujú alebo hatia proces politickej transformácie vrátane transformácie smerujúcej k slobodným a spravodlivým demokratickým voľbám, alebo ktoré podporujú prejavy násilia, vrátane osôb a subjektov ktoré:

                           a)

                           porušujú zbrojné embargo stanovené v bode 54 rezolúcie BR OSN č. 2127 (2013) a v článku 1 tohto rozhodnutia alebo ktoré priamo alebo nepriamo dodávali, predávali alebo previedli v prospech ozbrojených skupín alebo zločineckých sietí v Stredoafrickej republike alebo prijali zbrane či akýkoľvek súvisiaci materiál alebo akékoľvek technické poradenstvo, prípravu alebo pomoc vrátane financovania a finančnej pomoci v súvislosti s násilnými činnosťami ozbrojených skupín alebo zločineckých sietí v Stredoafrickej republike;

                           b)

                           sú zapojené do plánovania, riadenia alebo páchania činov, ktoré porušujú medzinárodné právo v oblasti ľudských práv alebo medzinárodné humanitárne právo alebo ktoré predstavujú zneužívanie alebo porušovanie ľudských práv v Stredoafrickej republike vrátane činov zahŕňajúcich sexuálne násilie, činov namierených voči civilistom, etnicky alebo nábožensky motivovaných útokov, útokov na školy a nemocnice, ako aj únosov a núteného vysídľovania;

                           c)

                           verbujú alebo využívajú deti v ozbrojenom konflikte v Stredoafrickej republike v rozpore s uplatniteľným medzinárodným právom;

                           d)

                           poskytujú podporu ozbrojeným skupinám alebo zločineckým sieťam prostredníctvom nezákonného využívania prírodných zdrojov vrátane diamantov, zlata, voľne žijúcich zvierat a produktov z nich alebo obchodovania s nimi v Stredoafrickej republike alebo zo Stredoafrickej republiky;

                           e)

                           bránia dodávkam humanitárnej pomoci Stredoafrickej republike, prístupu k nim alebo ich distribúcii v Stredoafrickej republike;

                           f)

                           sú zapojené do plánovania, riadenia, finančnej podpory alebo vykonávania útokov voči prítomným misiám OSN alebo silám medzinárodnej bezpečnosti vrátane misie MINUSCA, misií Únie a francúzskych operácií, ktoré ich podporujú;

                           g)

                           sú vedúcimi predstaviteľmi subjektu označeného výborom alebo poskytli podporu osobe alebo subjektu označených výborom, alebo konali v prospech, v mene alebo podľa pokynov osoby alebo subjektu označených výborom, alebo subjekt, ktorý je vo vlastníctve alebo pod kontrolou osoby alebo subjektu označených výborom;

                     sa zmrazujú.
               Zoznam osôb a subjektov, na ktoré sa vzťahuje tento odsek, je uvedený v prílohe.“

         Článok 2
   Toto rozhodnutie nadobúda účinnosť dňom po jeho uverejnení v Úradnom vestníku Európskej únie.

      V Bruseli 7. mája 2015

            Za Radu

            predseda

         E. RINKĒVIČS

      (1)  Rozhodnutie Rady 2013/798/SZBP z 23. decembra 2013 o reštriktívnych opatreniach voči Stredoafrickej republike (Ú. v. EÚ L 352, 24.12.2013, s. 51).


title: Rozhodnutie Rady z 25. júla 1985, ktorým sa stanovuje postup na vymenovanie členov Európskej nadácie vybratých spoločenstvom

text:
Dôležité právne oznámenie

|

31985D0375

Úradný vestník L 210 , 07/08/1985 S. 0034 - 0034 Fínske špeciálne vydanie: Kapitola 1 Zväzok 2 S. 0044  Španielske špeciálne vydanie: Kapitola 01 Zväzok 5 S. 0003  Švédske špeciálne vydanie: Kapitola 1 Zväzok 2 S. 0044  Portugalské špeciálne vydanie Kapitola 01 Zväzok 5 S. 0003

		Rozhodnutie Radyz 25. júla 1985,ktorým sa stanovuje postup na vymenovanie členov Európskej nadácie vybratých spoločenstvom(85/375/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 235,so zreteľom na návrh Komisie [1],so zreteľom na stanovisko Zhromaždenia [2],keďže predstavitelia vlád členských štátov, ktorí sa zišli v rámci zasadnutia Rady, zriadili dohodou z 29. marca 1982 Európsku nadáciu;keďže táto dohoda stanovuje, že spoločenstvo menuje 10 členov správnej rady nadácie;keďže postup by mal byť stanovený tak, aby umožnil vykonávanie tohto práva;keďže ustanovenia by sa mali vykonať za primeranej účasti správnej rady nadácie členmi Európskeho parlamentu;keďže Zmluva na tento účel neustanovuje osobitne potrebnú právomoc,ROZHODLA TAKTO:Článok 1Členovia rady Európskej nadácie, za menovanie ktorých zodpovedá spoločenstvo sú menovaní Radou konajúcou na základe kvalifikovanej väčšiny na návrh Komisie, po porade s Európskym parlamentom.Článok 2Pri príprave tohto návrhu Komisia vyberie význačné osoby z dôvodu ich znalostí a skúseností. Zaistí, že nezávislosť navrhovanej osoby je nespochybniteľná.Zoznam navrhovaných mien zahrnie aj členov Európskeho parlamentu.Článok 3Toto rozhodnutie nadobúda účinnosť v deň, keď nadobudne účinnosť Dohoda o zriadení Európskej nadácie.V Bruseli 25. júla 1985Za RadupredsedaJ. Poos[1] Ú. v. ES C 112, 7.5.1985, s. 4.[2] Stanovisko z 12. júla 1985 (zatiaľ neuverejnené v úradnom vestníku).--------------------------------------------------